Diari Oficial de la Generalitat Valenciana


Sumari del DOGV 6158, del 03-12-2009 (2009/13797)

Acord plenari de convalidació de creació del Cos de Policia Local de Gavarda.
-----------------------------------------------------------------------------

### Dades del document

Número de DOGV
:   6158

Data del DOGV
:   03-12-2009

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2009/13303


Data del document
:   16-11-2009

Organisme emissor
:   Ajuntament de Gavarda

Tipus de document
:   Acord

Descriptors 

:   * Gavarda
    * concurs administratiu

Acord plenari de convalidació de creació del Cos de Policia Local de Gavarda. [2009/13748]  
Que el Ple de l'Ajuntament de Gavarda, en sessió extraordinària celebrada el dia 13 de novembre de 2009, entre altres, va aprovar per majoria absoluta el següent acord:  
Sisé. Acord plenari de convalidació creació del Cos de Policia Local de Gavarda.  
Es va donar compte de la proposta d'Alcaldia, amb el següent tenor literal:  
«Atés que el Ple d'aquesta corporació, en sessió ordinària de data 28 de novembre de 2008, entre altres, va aprovar la creació del Cos de Policia Local de Gavarda, de conformitat amb el que estableix l'article 51.1 de la Llei Orgànica 2/1986, de 13 de març, i disposició transitòria 4a del Reial Decret Legislatiu 781/1986, de 18 d'abril, integrat pels següents llocs de treball:  
- Un agent de policia local.  
- Dos auxiliars de policia local, a extingir.  
La dita creació produirà efectes a partir de l'entrada en vigor del pressupost de la corporació local per a l'exercici 2009, que contindrà la consignació suficient per a les places anteriorment expressades.  
Atés que en data 20 de febrer de 2009 es publicà al Diari Oficial de la Comunitat Valenciana l'acord del Ple de creació del Cos de la Policia Local de Gavarda.  
Per l'Alcaldia, en data 18 de juny de 2009, es convocà novament mesa de negociació celebrada el dia 23 de juny de 2009, i es tractaren com a punts de l'ordre del dia:  
1r. Creació de mesa de negociació de l'Ajuntament de Gavarda.  
2n. Determinació de la composició de la mesa de negociació d'aquest Ajuntament.  
3r. Creació del Cos de Policia local de Gavarda i classificació de les dos places d'auxiliar de policia local a extingir.   
Referent a aquest punt (tercer) s'informa al Ple de la corporació:  
"Per l'Alcaldia s'informa que, després dels tràmits legalment establits per a la creació del Cos de Policia Local a Gavarda, transmetrà al Ple que s'aprove que les actuals places d'auxiliars de policia es declaren a extingir quan estos es jubilen o adquirisquen invalidesa que els incapacite.  
La creació del Cos de Policia Local de l'Ajuntament de Gavarda compta amb l'aprovació del representant d'UGT.  
No obstant això, el representant de CCOO comenta que la creació del cos de policia el Ple ja l'ha acordada, però la seua disconformitat està en l'amortització de les places. Justifica aquesta disconformitat en l'existència d'una persona que ha sol·licitat el reingrés al servici actiu. Demana que conste en acta que la creació del cos de policia és una potestat autoorganitzativa del Ple, però entén que sí és possible la negociació perquè existeix amortització de llocs de treball.  
Per la Secretaria de la corporació se li fa saber que jurídicament entén que no s'ha de parlar d'amortització de llocs de treball ja que l'Ajuntament tan sols està complint amb les exigències de la llei que és la declaració a extingir de les places d'auxiliar de policia local."  
L'article 67 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu, estableix que:  
1. L'administració pot convalidar els actes anul·lables i esmenar els vicis que tinguen.  
2. L'acte de convalidació produirà efectes des de la data, excepte el que disposa anteriorment per a la retroactivitat dels actes administratius.  
S'acorda:  
1. Convalidar l'acord de creació del Cos de Policia Local de l'Ajuntament de Gavarda, de data 28 de novembre de 2008, i donar per complit el tràmit d'informació de la mesa de negociació.  
2. Que es procedisca a la publicació del present acte de convalidació al Diari Oficial de la Comunitat Valenciana.»  
Gavarda, 16 de novembre de 2009.- L'alcalde: Pere Lluís Muñoz Femenia.